29.9.2023 г.
BG
Официален вестник на Европейския съюз
C 344/91
Фигура 6 Покритие с фиксирана ММГК в ЕС.
Данни за минали периоди, траектория за Цифровото десетилетие (ЦД) и базова траектория до 2030 г.
Настоящият показател за фиксирана ММГК, основан на настоящия показател за индекса за навлизането на цифровите технологии в икономиката и обществото, обхваща мрежи, които понастоящем могат да осигурят гигабитова свързаност.
Това обаче може да включва мрежи, които понастоящем не осигуряват гигабитова свързаност, не на последно място в условията на върхово натоварване.
Такъв е например случаят с мрежите DOCSIS 3.1, чиито оптични влакна не са разположени достатъчно близо до крайния потребител.
Понастоящем обаче не е възможно тези мрежи да бъдат отбелязани по подходящ начин и следователно те не могат да бъдат изключени от измерванията.
В резултат на това измерените стойности и прогнозата за базовата траектория могат да бъдат по-високи от действителното покритие.
Освен това подобряването на мрежите DOCSIS 3.0, които понастоящем обхващат 11 % от домовете, ще окаже много ограничено въздействие върху свързаността в селските райони.
Накрая, не всички FTTP мрежи са достатъчно оразмерени, така че да осигуряват гигабитови скорости при върхово натоварване.
Следователно са необходими повече инвестиции в мрежата за достъп, но също така и в основните и преносните части на мрежата, за да се поддържа очакваното през 2030 г. и след това експоненциално нарастване на нуждите от предаване на данни.
Освен подобряването на мрежите за достъп до оптични влакна ще са необходими и допълнителни инвестиции в хардуер и софтуер (14).
С оглед на горепосоченото ще бъде извършена допълнителна работа, за да се договори обща методика за КПЕ за измерване на гигабитовата свързаност.
Това ще предостави възможност за сравнение на данните на равнището на ЕС за качеството на услугите за инфраструктури за ММГК, по които може да се достави 1Gbps в условията на върхово натоварване.
На фона на методичните ограничения за КПЕ може да се отбележи, че въз основа на наличните към момента данни фиксираната ММГК, която е в състояние да предлага гигабитова свързаност, обхваща73 % от домакинствата в ЕС през 2022 г. спрямо 70 % година по-рано и се очаква да достигне 94 % до края на прогнозния период.
Този растеж е породен от разгръщането на мрежите от оптични влакна (FTTP), които обхващат 56 % от домакинствата в ЕС през 2022 г.
Достъпът до останалите 27 % от домакинствата, които все още не са обхванати от ММГК, ще бъде осъществен чрез по-нататъшни разгръщания на FTTP, което ще изисква постоянни усилия.
Не следва да се изключва и това, че в значителен дял от селските райони ще трябва да се осигури достъп до 5G мрежи за фиксиран безжичен достъп.
Разликите в селските райони продължават да са преобладаващ проблем, тъй като 55 % от домакинствата в тези райони все още не са обхванати от ММГК.
Този фактор създава допълнителни пречки за разширяване на услугите до постигане на пълно покритие.
Пределните разходи за свързване на едно домакинство се увеличават значително при достигане до селските райони.
С цел проследяване на напредъка към постигане на покритието с FTTP, както е посочено в „решението за изпълнение за КПЕ“, и за по-добро тълкуване на данните за покритието с ММГК, за този показател също е установена траектория на равнището на Съюза (Figure 7).
Според прогнозите по базовата траектория се предвижда FTTP да обхване 87 % от домакинствата в ЕС до 2030 г. (14) Решенията във връзка със стратегията за разработване и възлагане на обществени поръчки за ИТ ще подлежат на предварително одобрение от страна на Съвета по информационни технологии и киберсигурност на Европейската комисия.